Diari Oficial de la Generalitat Valenciana


Sumari del DOGV 4396, del 11-12-2002 (2002/13301)

RESOLUCIÓ de 30 d'octubre de 2002, del president del Consell d'Administració de l'Entitat Pública de Transport Metropolità de València, per la qual es deleguen determinades facultats en el director d'esta entitat.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4396

Data del DOGV
:   11-12-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/13617


Data del document
:   30-10-2002

Organisme emissor
:   Entitat Pública de Transport Metropolità de València

Tipus de document
:   Resolució

Descriptors 

:   * València
    * competència administrativa
    * delegació de poders

RESOLUCIÓ de 30 d'octubre de 2002, del president del Consell d'Administració de l'Entitat Pública de Transport Metropolità de València, per la qual es deleguen determinades facultats en el director d'esta entitat. [2002/A13683]
  
Una més eficient gestió de les activitats que desenvolupa l'Entitat Pública de Transport Metropolità de València requerix, en el moment actual, de la delegació d'algunes de les facultats que els estatuts d'esta entitat, aprovats per Acord del Consell de la Generalitat Valenciana, de 5 d'octubre de 2001, atribuïxen al president del seu Consell d'Administració.
  
De conformitat amb l'acord adoptat pel Consell d'Administració de l'Entitat Pública de Transport Metropolità de València, en la sessió realitzada el 13 de desembre de 2001, en el qual s'establixen, d'acord amb el que preveu l'article 15.2 dels seus estatuts, les limitacions pertinents per a la delegació de facultats, i d'acord amb el que disposa l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc:
  
Primer
  
Delegar en el director de l'Entitat Pública de Transport Metropolità de València les següents facultats a què fan referència, respectivament, les lletres f), g) i i) de l'apartat 1 de l'article 15 dels estatuts d'esta entitat, en els termes següents:
  
1. L'exercici, prèvia autorització del Consell d'Administració, de les accions i recursos que corresponguen a l'Entitat Pública de Transport Metropolità de València en defensa dels seus drets.
  
2. La representació de l'Entitat Pública de Transport Metropolità de València per a comparéixer davant els tribunals de justícia i on fóra necessari i atorgar els poders que corresponga quan siguen necessaris i, si s'escau, revocar-los.
  
3. Exercir les facultats ordinàries com a òrgan de contractació de l'Entitat Pública de Transport Metropolità de València per als contractes administratius d'import igual o inferior al límit permés d'acord amb la legislació aplicable per a ser adjudicats pel procediment negociat.
  
Segon
  
La delegació de competències continguda en la present resolució s'entén sense perjudici que, en qualsevol moment, el president del Consell d'Administració puga avocar per a si el coneixement i resolució de tots els assumptes compresos en ella que considere oportú.
  
Tercer
  
Sempre que es faça ús de la delegació continguda en la present resolució, haurà de fer-se constar així, expressament, en l'adopció de l'acte o resolució corresponent.
  
Quart
  
Cap de les facultats objecte de delegació contingudes en la present resolució podran ser, a la vegada, delegades pel director de l'Entitat Pública de Transport Metropolità de València.
  
La present resolució entrarà en vigor el mateix dia de la seua publicació en el Diari Oficial de la Generalitat Valenciana.
  
València, 30 d'octubre de 2002.- El president del Consell d'Administració: José Ramón García Antón.